**KRITERIA PELANTIKAN, TANGGUNGJAWAB DAN BAYARAN SAGUHATI KEPADA ENUMERATOR**

1. **Syarat-syarat dan kelayakan minimum pemohon jawatan ENUMERATOR:-**
2. Warganegara Malaysia.
3. Berumur di antara **25 Hingga 40 Tahun**
4. Mahir/boleh berkomunikasi dan memahami Bahasa Melayu, Bahasa English. Manakala bagi **Negeri Sabah dan Sarawak** keutamaan yang boleh bertutur dalam dialek Sabah/Sarawak (Mothertongue).
5. Mempunyai lesen memandu kereta dan/ atau motosikal.
6. Mempunyai kenderaan persendirian untuk menjalankan kerja yang ditugaskan.
7. Calon yang mempunyai pengalaman dalam bidang penyelidikan sosial menjadi keutamaan dalam pemilihan ini.
8. Boleh dihubungi bila-bila masa apabila diperlukan oleh pihak penyelidik.
9. Berdisiplin, berdedikasi, mesra berinteraksi dengan pihak penyelidik dan responden kajian, komited, jujur, amanah, bertanggungjawab, berintegriti dan profesional dalam menjalankan tugas yang diberikan.
10. Antara yang boleh memohon seperti lepasan pelajar IPT, pelajar IPT, guru-guru sekolah, penjawat awam atau pekerja swasta yang mempunyai kemahiran dalam mendapatkan pandangan belia.
11. **Tugas Dan Tanggungjawab Enumerator**
12. Enumerator di wajibkan menghadiri taklimat berkaitan proses pengumpulan data yang dikendalikan oleh pihak IYRES. Mana-mana individu yang gagal menghadirkan diri dalam sesi taklimat tersebut, pihak IYRES tidak akan melantik individu tersebut sebagai Enumerator kajian.
13. Enumerator yang dilantik diberi tanggungjawab dalam mengedarkan borang soal selidik kepada responden kajian **sepanjang pelaksanaan kerja lapangan.**
14. Setiap enumerator diberikan kawasan pengumpulan data tertentu mengikut Kawasan Lapangan yang telah ditetapkan atau blok perhitungan yang telah ditentukan oleh pihak Jabatan Perangkaan Malaysia.
15. Pelaksanaan kerja pengumpulan data bermula sebaik sahaja enumerator menerima surat lantikan dan proses taklimat daripada pihak IYRES.
16. Enumerator perlu memperkenalkan diri serta menerangkan tujuan kajian di laksanakan kepada responden kajian.
17. Enumerator akan mengedarkan borang soal selidik sekali sahaja kepada responden yang telah dikenalpasti di dalam kajian ini.
18. Enumerator perlu mengenalpasti bakal responden yang layak ditemubual berdasarkan kriteria berikut:
    1. Warganegara Malaysia
    2. Berumur di antara 15 – 30 tahun
    3. Sihat Mental

\*\*\* Hanya mereka yang mempunyai ketiga-tiga kriteria ini **layak dipilih menjadi responden**.

1. Sekiranya terdapat bakal responden yang berumur 18 tahun ke bawah, maka adalah **TANGGUNG JAWAB** enumerator untuk memohon izin daripada ibu bapa/penjaga bakal responden tersebut sebelum memulakan sesi pengumpulan data.
2. Enumerator yang dilantik bertanggungjawab untuk menghubungi pihak penyelidik dan mengemaskini lokasi/ perkembangan/ masalah/ situasi Enumerator sepanjang masa kajian dijalankan.
3. Setelah responden selesai menjawab dan menanda jawapan-jawapan tersebut, enumerator perlu menyemak semula sekiranya terdapat bahagian/soalan/sub-soalan yang masih tidak ditanya atau belum di tanda jawapannya.
4. Jawatan ENUMERATOR ini terhad pada jangka masa penyelidikan sahaja (**berdasarkan jangka masa kerja lapangan yang akan ditetapkan nanti**).
5. Jawatan ENUMERATOR bagi kajian ini adalah jawatan sambilan berdasarkan kepada surat lantikan yang telah di tandatangani.
6. Pihak IYRES akan memberikan **Insurans secara kelompok** kepada enumerator yang telah berjaya dilantik.
7. Enumerator perlu menjalankan kerja pengumpulan data dengan jujur, amanah, bertanggungjawab, berintegriti dan professional dalam menjalankan tugas yang diberikan.
8. **Pengembalian borang Soal Selidik oleh Enumerator**
9. Setelah semua sesi pengumpulan data selesai dijalankan, enumerator perlu menyusun dan mengira bilangan setiap borang soal selidik sama ada mencukupi atau tidak.
10. Memastikan semua soalan dilengkapkan.
11. Mengembalikan borang soal selidik ini kepada Ketua Penyelaras yang telah dilantik oleh pihak IYRES mengikut kawasan lapangan kajian yang telah ditetapkan.
12. **Perkara yang dilarang semasa Proses Pengumpulan data.**
13. Enumerator dilarang untuk mendedahkan dan mempolitikkan kandungan/ hasil dapatan kajian ini secara umum dan peribadi di laman-laman media sosial/ emel/ rakan taulan/ keluarga/ responden kecuali mendapat kebenaran pihak admin/ penyelidik.
14. Enumerator dilarang memalsukan data kajian.
15. Enumerator tidak boleh memaksa responden untuk di temu duga sekiranya subjek atau responden enggan di temu bual.
16. Enumerator tidak dibenarkan mengeluarkan kata-kata kesat dan apa sahaja perkara yang boleh menimbulkan sensitiviti responden kajian.
17. Responden tidak dibenarkan menemu bual responden yang bukan kriteria responden yang telah di tetapkan dalam kajian ini.
18. **Tip & Teknik Mendapatkan Data**

Bahagian ini disediakan bagi membantu enumerator dalam pengumpulan data kajian IBS supaya dapat dijalankan dengan lancar dan efektif. Bahagian ini menjelaskan beberapa pengalaman lepas serta sesi pra-uji yang dijalankan sebelum ini. Selain itu, beberapa teknik turut dikongsi bersama oleh penyelidik dengan harapan agar dapat membantu enumerator semasa melaksanakan kerja lapangan.

1. Tempoh masa bagi satu (1) sesi pengumpulan data adalah di antara 20 hingga 30 minit serta bergantung kepada keadaan responden. Sekiranya responden dalam kategori belia awal (15-25 tahun), maklumbalas yang diberikan adalah lebih cepat dan *‘straight forward’* berbanding belia akhir (26-30 tahun) yang menunjukkan karektor yang lebih ramah serta gemar mengekspresikan jawapan dalam bentuk pengalaman peribadi mahupun rakan sebaya.
2. Enumerator digalakkan membaca semua soalan dalam soal selidik terlebih dahulu sebagai persediaan sebelum menemui responden.
3. Sekiranya ruang tidak mencukupi contohnya ruang untuk jawapan pernyataan lain-lain (nyatakan), sila gunakan ruang yang ada pada muka surat tersebut.
4. Selain itu, sekiranya responden mempunyai masalah bahasa atau pemahaman terhadap soalan yang ditanya dalam borang soal-selidik, enumerator perlu mencuba sedaya upaya untuk memperjelaskan maksudnya.
5. Enumerator adalah dibenarkan untuk menunjukkan soalan dalam borang soal selidik sekiranya perlu.
6. **Bayaran Token atau saguhati kepada Enumerator Kajian.**
7. Enumerator yang dilantik akan di bekalkan sebayak beberapa borang soal selidik, pembayaran saguhati kepada responden mengikut borang dengan kadar (RM10.00=1 borang.)
8. Elaun Makan dan elaun perhubungan diberikan sekali sahaja semasa sesi taklimat.
9. Borang yang rosak iaitu borang yang tidak lengkap, tidak akan di bayar oleh pihak IYRES.